### ΕΝΔΕΙΚΤΙΚΟ ΣΧΕΔΙΟ ΠΡΟΓΡΑΜΜΑΤΟΣ – ΠΑΙΔΑΓΩΓΙΚΗ ΔΙΑΔΙΚΑΣΙΑ

ΤΙΤΛΟΣ ΠΡΟΓΡΑΜΜΑΤΟΣ: **«Τα σχολεία “υιοθετούν” τον Εθνικό Δρυμό της Πάρνηθας»**

1. **ΚΥΡΙΟ ΘΕΜΑ – ΘΕΜΑΤΙΚΕΣ ΕΝΌΤΗΤΕΣ**

Το δάσος της Πάρνηθας λειτουργούσε ως φυσικό κλιματιστικό για το λεκανοπέδιο. Μετά από την τελευταία δασική πυρκαγιά έχουμε λιγότερο πράσινο, λιγότερο οξυγόνο, λιγότερη ρύθμιση απορροής νερών με συνέπεια τη δημιουργία αστικής θερμικής νησίδας. Επίσης, αναμένεται να αυξηθεί η θερμοκρασία της ευρύτερης περιοχής κατά τους καλοκαιρινούς μήνες.

**2. ΠΑΙΔΑΓΩΓΙΚΟΙ ΣΤΟΧΟΙ**

Η γνωριμία των μαθητών/τριών με το οικοσύστημα του Εθνικού Δρυμού της Πάρνηθας, των συνεπειών από την πρόσφατη δασική πυρκαγιά και των γενικότερων επιπτώσεών της στο κλίμα του λεκανοπεδίου της Αττικής. Η απόκτηση γνώσεων, ικανοτήτων, δεξιοτήτων και στάσεων αναφορικά με την προστασία των υπόλοιπων πνευμόνων πρασίνου της Αττικής και η ενεργός συμμετοχή των μαθητών/-τριών με ανάληψη δράσεων ευαισθητοποίησης και προστασίας του Εθνικού Δρυμού.

**3.ΜΕΘΟΔΟΛΟΓΙΑ ΥΛΟΠΟΙΗΣΗΣ**

Βιωματικές δραστηριότητες, διαθεματική και διεπιστημονική προσέγγιση, ομαδοσυνεργατική διαδικασία

**4. ΠΡΟΒΛΕΠΟΜΕΝΗ ΔΙΑΡΚΕΙΑ**

(3-6 Μήνες )

**5. ΠΡΟΒΛΕΠΟΜΕΝΕΣ ΕΠΙΣΚΕΨΕΙΣ –ΣΥΝΕΡΓΑΣΊΑ ΜΕ ΦΟΡΕΙΣ**

Επίσκεψη στην Πάρνηθα σε εκπαιδευτικό πρόγραμμα με τον Φορέα Διαχείρισης Εθνικού Πάρνηθας <https://parnitha.net/>. Δήλωση συμμετοχής στον [σύνδεσμο](https://necca.gov.gr/mdpp/m-d-ethnikon-parkon-parnithas-schoinia-kai-prostatevomenon-periochon-saronikou-kolpou/#Ekpaideusi).

**6. ΣΥΝΔΕΣΗ ΜΕ ΤΑ ΠΕΔΙΑ ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ (ΑΝΑΛΥΤΙΚΟ ΠΡΟΓΡΑΜΜΑ)**

Αξιοποίηση όλων των κεφαλαίων σχετικών μαθημάτων των αντίστοιχων τάξεων: Φυσική, Γλώσσα, Μαθηματικά, Μελέτη Περιβάλλοντος, Κοινωνική και Πολιτική Αγωγή και ειδικότερα των Εργαστηρίων Δεξιοτήτων και των θεματικών «Φροντίζω το περιβάλλον», «Ενδιαφέρομαι και ενεργώ» και «Δημιουργώ και καινοτομώ».

**7. ΤΡΟΠΟΙ ΔΙΑΧΥΣΗΣ ΑΠΟΤΕΛΕΣΜΑΤΩΝ**

Με παρουσιάσεις σε άλλες τάξεις, στους γονείς, την τοπική κοινότητα, με καταχώρηση στην ιστοσελίδα του σχολείου, στη σχολική εφημερίδα κ.ά.

**8. ΧΡΟΝΟΔΙΑΓΡΑΜΜΑ ΣΧΕΔΙΑΣΜΟΥ, ΟΡΓΑΝΩΣΗΣ ΚΑΙ ΥΛΟΠΟΙΗΣΗΣ ΤΟΥ**

Οι προτεινόμενες δραστηριότητες εστιάζουν στη σύνδεση του τοπικού περιβάλλοντος του σχολείου με τον Εθνικό Δρυμό και την παγκόσμια αλλαγή του κλίματος και εξελίσσονται σε 5 στάδια.

**Α. ΣΤΑΔΙΟ:** Γνωριμία με το κοντινότερο χώρο πρασίνου στο σχολείο (πάρκο, αλσύλλιο, περιαστικό πράσινο κ.ά.), συλλογή και επεξεργασία δεδομένων για τη συμβολή του στο τοπικό μικροκλίμα, προτάσεις για την προστασία και την αναβάθμισή του.

**Β. ΣΤΑΔΙΟ:** Γνωριμία με τους μεγάλους πράσινους χώρους της Αττικής και διερεύνηση της σχέσης τους με την κλιματική ανθεκτικότητα της Αττικής (π.χ. Λυκαβηττός, όρος Αιγάλεω, Ποικίλο όρος, Υμηττός, Λόφος Στρέφη, Πεντέλη, Γεράνεια, Πάστρα, όρος Πατέρας κ.ά.).

**Γ. ΣΤΑΔΙΟ:** Γνωριμία με τον Εθνικό Δρυμό της Πάρνηθας και την σημασία του ως κύριο μηχανισμό μείωσης της θερμοκρασίας του λεκανοπεδίου και της ρύθμισης των πλημμυρικών φαινομένων. Διερεύνηση των μέτρων που προτείνονται για τη διατήρηση της ζωής στο οικοσύστημα, των ενεργειών αποκατάστασης του προτείνονται μετά τις δασικές πυρκαγιές, αλλά και γενικότερα αλλαγές στο λεκανοπέδιο προκειμένου να υπάρξει εξισορρόπηση αυτής της απώλειας (π.χ. μετατροπή των αδόμητων χώρων σε χώρους πρασίνου, προτεραιότητα στις μετακινήσεις με μέσα ΜΜΜ, βιοκλιματικά κτίρια, ενεργειακές αναβαθμίσεις παλαιών κτιρίων, χρήση ψυχρών υλικών κ.ά.)

**Δ. ΣΤΑΔΙΟ:** Έρευνα για τη διατάραξη της τοπικής χλωρίδας και πανίδας μετά την πυρκαγιά, καθώς και το παγκόσμιο πρόβλημα της απώλειας της βιοποικιλότητας

**Ε. ΣΤΑΔΙΟ:** Δράσεις για αύξηση του πρασίνου στην σχολική αυλή και τη γειτονιά.

Συγχρόνως με την ευκαιρία της Παγκόσμιας Ημέρας για την Προστασία του Περιβάλλοντος γίνεται δημοσιοποίηση των επιτευγμάτων της προσπάθειας μείωσης του σχολικού οικολογικού αποτυπώματος

**9. ΣΥΜΜΕΤΟΧΗ ΣΕ ΤΟΠΙΚΟ ΔΙΚΤΥΟ**

«Σχολεία για το κλίμα, νησίδες ανθεκτικότητας και αλλαγής»

**10. ΔΥΝΑΤΟΤΗΤΑ ΣΥΜΜΕΤΟΧΗΣ ΣΕ ΠΕΡΙΦΕΡΕΙΑΚΑ/ ΕΘΝΙΚΑ ΔΙΚΤΥΑ**

«Βιώσιμη Πόλη» του ΚΕΠΕΑ Ελευθερίου-Κορδελιού και Βερτίσκου

|  |  |
| --- | --- |
| Ο/Η ΕΚΠΑΙΔΕΥΤΙΚΟΣ | Ο/Η ΔΙΕΥΘΥΝΤΗΣ/ΝΤΡΙΑ |
| Ονοματεπώνυμο – υπογραφή | (Σφραγίδα) Ονοματεπώνυμο – υπογραφή |